QURAN AYƏLƏRİ ƏN GÖZƏL NƏSİHƏTDİR | İslam Evi
MəqalələrQURAN AYƏLƏRİ ƏN GÖZƏL NƏSİHƏTDİR
ALLAH`dan layiqincə qorxun. Çünki ALLAH`dan layiqincə qorxmaq, Qiyamət günü üçün hazırlanan ən gözəl azuqədir. Ey ALLAH`ın qulları, bilin ki, nəsihətlərin ən xeyirlisi ALLAH`ın Kitabındakı ayələr və Rəsulullahın (sav) hədisləridir. Quranı Kərimin ayələri, qafilləri oyandırır. Cahilləri elmləndirir. Günahkarları çəkindirir və ALLAH`dan qorxanların ümidini çoxaldır. Uca Quranın ayələri qəlbləri və nəfsləri təmizləyir. Əxlaqı gözəlləşdirir və halları düzəldir. Cəmiyyətin əlaqələrini gücləndirir. Pislik və rəzilliklərə mane olur. Saleh və fəzilətli əməllərə həvəsləndirir.Uca Allahın Kəlamından çoxlu eşitdiyimiz və oxuduğumuz bir ayə var ki, bizə, bu ayənin mənasını olduğu kimi düşünmək və onunla əməl etmək vacibdir. Bu ayə, bütün xeyirləri toplayır və bütün şərr əməllərdən çəkindirir.
“Həqiqətən, ALLAH (Quranda insanlara) ədalətli olmağı, yaxşılıq etməyi, qohumlara (haqqını) verməyi (kasıb qohum-əqrabaya şəriətin vacib bildiyi tərzdə əl tutmağı) buyurar, zina etməyi, pis işlər görməyi və zülm etməyi isə qadağan edir. (ALLAH) sizə düşünüb ibrət alasınız deyə, belə öyüd-nəsihət verir!”
Uca Allah hər cür xeyri əmr etməsə və hər cür şərdən çəkindirməsəydi, halal və haram açıqlanmasa, haqq və batil bilinməsəydi, şəriətin hökmləri və iman olmasaydı adəmoğlu heyvanlardan daha pis olardı.
“…De: “Heç bilənlərlə bilməyənlər (alimlə cahil) eyni ola bilərmi?! (ALLAH`ın ayələrindən, dəlillərindən) yalnız ağıl sahibləri ibrət alar!”
“Həqiqətən, ALLAH (Quranda insanlara) ədalətli olmağı buyurur” deməklə Uca Allah , ədaləti fərz olaraq əmr edir. Ədalət, haqdır. ALLAH`ın qarşısında bir vəzifə və məxluqata qarşı bir vəzifədir. Şəriətin əmr etdiyi hər şey; bu əmr fərz olsun, vacib olsun ya da müstəhəb olsun; davranış ya da söz olsun; ədalət və haqdır. Ədalət, hərtərəfli bir seçimdir. ALLAH`ın əmr etdiyi ən uca şey yalnız ALLAH`a ibadət etmək, yəni tövhiddir. Sonra; məxluqatın haqlarını yerinə yetirməkdir.
“ALLAH`a ibadət edin və Ona heç bir şeyi şərik qoşmayın! Ata-anaya qohum-əqrəbaya, yetimlərə, yoxsullara, yaxın və uzaq qonum-qonşuya, yaxın (yoldaş və) dosta, (pulu qurtarıb yolda qalan) müsafirə (yolçulara), əlinizin altında olana (sahib olduğunuz qul və kənizlərə) yaxşılıq edin! Həqiqətən, ALLAH özünü bəyənənləri, lovğalıq edənləri sevməz!”
Çünki imanın hər şöbəsi ədalət və haqdır. Doğru və fəzilətli bir seçimdir. Yaxşılıq, ayədə əmr edilən ədalətdəndir. Fəqət məqamının mühümlüyü, dünya və axirətdəki ümumi faydası səbəbilə ayrıca zikr edilmişdir. İslamda yaxşılıq, nəfsə yaxşılıq etməyi də əhatə edir.
Əbu Zərdən (r.a) rəvayət edilən bir hədisdə, Rəsulullah (sav) belə buyurur:
“Pisliyini insanlardan uzaqlaşdırmağın; nəfsinə, səndən bir sədəqədir.”
“…Yaxşılıq edin! ALLAH yaxşılıq (ehsan) edənləri sevir.”
İslam, heyvanlara belə yaxşılıq etməyi və onlara əziyyət etməməyi əmr edir. Rəsulullah 9sav) belə buyurur:
“Şübhəsiz ALLAH, hər şey üçün ehsanı fərz etmişdir.”
“Qohumlara (haqqını) verməyi buyurur.” Bu da, yaxşılığın bir hissəsidir. Fəqət, mühümlüyü səbəbilə xüsusiylə zikr edilmişdir. Çünki qohumlara yaxşılıq etmək, başqalarına yaxşılıq etməkdən etməkdən daha üstündür. Qohumlara yardım etmək; onların, müsəlmanın üzərindəki vacib və müstəhəb haqlarını yerinə yetirməkdir. Rəsulullah belə buyurur:
Uca Allah Loğmanın oğluna belə dediyini zikr edir:
“…Oğlum! ALLAH`a şərik qoşma. Doğrudan da, ALLAH`a şərik qoşmaq böyük zülmdür! (Ağır günahdır!)”
Küfrün şöbələri, nifaqın şöbələri və böyük günahların hamısı bu ayədə zikr edilmiş və yasaqlanmışdır.
Əbu Hureyrə (r.a) Rəsulullahın (sav) belə buyurduğunu rəvayət edir:
Fahiş işlər; zina, homoseksualizm, içki içmək və narkotikdən istifadə etmək kimi əməlləri əhatə edir. Küfr söyləmək, yalandan şahidlik etmək, iftira etmək, söyüş söymək və buna bənzər sözləri əhatə edir. Təkəbbür, həsəd, özünü bəyənmək, insanları alçaltmaq və buna bənzər qəlbin əməllərini də əhatə edir. Pis işlər; pozulmamış düzgün fitrətlərin qəbul etmədiyi, ALLAH`ın yasaqladığı şeylərdir. Zülm isə; başqasına haqsız yerə düşmənçilik və haqsızlıq etməkdir. Zülm və düşmənçiliyi; güclü, gücsüzə qarşı etsə günahı daha da böyük olar. Dünyada; zülm etməkdən və qohumluq bağlarını qoparmaqdan, cəzası daha sürətli olan bir günah yoxdur. Bununla birlikdə onun üçün, ALLAH`ın axirətdə hazırladığı əzab da vardır.
RAHMAN və RAHİM olan aləmlərin RƏBB`i ALLAH`a həmd olsun. Ona həmd və şükr edirəm. Ona tövbə edir və Ondan bağışlanma diləyirəm. Şəhadət edirəm ki, ALLAH`dan başqa ibadətə və itaətə layiq haqq ilah yoxdur. Şəhadət edirəm ki, Peyğəmbərimiz Muhəmməd, Onun qulu və Rəsuludur. ALLAH`ım! Qulun və Rəsulun Muhəmmədə, əhli-beytinə və bütün əshabına xeyir-dua və salam elə! Bundan sonra…
Ey ALLAH`ın qulları! ALLAH`dan layiqincə qorxun!
Abdullah ibn Məsud (r.a) belə deyir: “Fəzilətli əxlaqı ən çox içində toplayan ayə, ALLAH`ın bu kəlamıdır:
“Ey iman gətirənlər! ALLAH`a və Onun Peyğəmbərinə itaət edin, (Quranı, oradakı öyüd-nəsihətləri) eşitdiyiniz halda, ondan üz döndərməyin! Eşitmədikləri (ürəkləri ilə təsdiq etmədikləri) halda (dilləri ilə): “Eşitdik!” deyənlər (münafiqlər) kimi olmayın!”
Əli ibn Abdu`r-RAHMAN əl-HUZEYFİ
16/08/2002 Miladi
Bu kitab, DİNİ QURUMLARLA İŞ ÜZRƏ DÖVLƏT KOMİTƏSİNİN 27/09/2006 tarixli ? DK — 377d saylı razılığı ilə nəşr edilmişdir.
Tarix: 05.01.2008 | Oxunma sayı: 4. 089 baxış